Publication: Magyar Közlöny
Issue: MK-2010-51 (Year: 2010, Number: 51)
Era: contemporary
Section: 1. melléklet a 110/2010. (IV. 9.) Korm. rendelethez
Paragraph Index: 618

2. A Kr. 4. számú melléklet 1. b) pontjának helyébe a következõ pont lép: (Az 1. vagy a 3. mellékletbe tartozó tevékenységek esetén) „b) a tervezett tevékenység, továbbá ha vannak más ésszerû telepítési, technológiai vagy egyéb változatai (a továb biak ban együtt: számításba vett változatok), akkor azok alapadatai: ba) a tevékenység volumene, bb) a telepítés és a mûködés vagy használat megkezdésének várható idõpontja és idõtartama, a kapacitáskihasználás tervezett idõbeli megoszlása, bc) a tevékenység helye és területigénye, az igénybe veendõ terület használatának jelenlegi és a településrendezési eszközökben rögzített módja, bd) a tevékenység meg valósításához szükséges létesítmények, valamint az azokhoz kapcsolódó létesítmények felsorolása és helye, be) a tervezett technológia, vagy ahol nem értelmezhetõ, a tevékenység meg valósításának leírása, ideértve az anyagfelhasználás fõbb mutatóinak megadását, bf) a tevékenységhez szükséges teher- és személyszállítás nagyságrendje, szállításigényessége, szolgáltatást nyújtó tevékenységnél a szolgáltatást igénybe vevõk által keltett jármû- és személyforgalomé is, bg) a már tervbe vett környezetvédelmi létesítmények és intézkedések, bh) a tevékenység telepítéséhez, meg valósításához és felhagyásához szükséges kapcsolódó mûveletek: 1. a telepítés miatt megnyitott bányaüzem, célkitermelõhely vagy lerakóhely létesítése és üzemeltetése, a telepítéshez szükséges tereprendezés vagy mederkotrás, 2. a telepítéshez és a meg valósításhoz szükséges szállítás, raktározás, tárolás, vízrendezés, 3. a meg valósítás során keletkezõ hulladék- és szennyvízkezelés, 4. az energia- és vízellátás, ha az saját energiaellátó-rendszerrel vagy vízkivétellel történik, 5. egyéb – a bd)–bg) pontokban nem szereplõ – kapcsolódó mûvelet; bi) Magyarországon új, külföldön már alkalmazott technológia bevezetése esetében külföldi referencia, bj) a ba)–bi) pont szerinti adatok bizonytalansága, rendelkezésre állása, megadva azt, hogy a tervezés mely késõbbi szakaszában és milyen információk ismeretében lehet azokat pontosítani, bk) a telepítési hely lehatárolása térképen, megjelölve a telepítési hely szomszédságában meglévõ vagy – a településrendezési tervekben szereplõ – tervezett terület-felhasználási módokat, bl) a tevékenység meg valósítása szükségessé teszi-e területrendezési tervek vagy a településrendezési eszközök módosítását.”

Source: https://magyarkozlony.hu/hivatalos-lapok/cb69e147e046b5b916f8aa263ae63efd35c783ac/dokumentumok/74036d370c668a7769e5b2acda98443dfb180d48/letoltes